Document ID: 32006R1611

UREDBA KOMISIJE (ES) št. 1611/2006
z dne 27. oktobra 2006
o spremembi Uredbe (ES) št. 832/2006 o razdelitvi nacionalnih referenčnih količin med oddajo in neposredno prodajo, določenih za obdobje 2005/2006 v Prilogi I k Uredbi Sveta (ES) št. 1788/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1788/2003 z dne 29. septembra 2003 o uvedbi dajatve v sektorju mleka in mlečnih proizvodov (1) in zlasti člena 8(1) Uredbe,
ob upoštevanju naslednjega:
(1)
Uredba Komisije (ES) št. 832/2006 (2) določa razdelitev nacionalnih referenčnih količin med „oddajo“ in „neposredno prodajo“ za obdobje od 1. aprila 2005 do 31. marca 2006.
(2)
Drugi pododstavek člena 8(1) Uredbe (ES) št. 1788/2003, kakor je bil dodan z Uredbo (ES) št. 1406/2006, določa, da lahko za obdobje 2005/2006 Komisija prilagodi razdelitev nacionalnih referenčnih količin med „oddajo“ in „neposredno prodajo“ na zahtevo Češke, Estonije, Cipra, Latvije, Litve, Madžarske, Poljske, Slovenije in Slovaške. To zahtevo je treba predložiti Komisiji pred 10. oktobrom 2006.
(3)
Ciper, Madžarska, Poljska in Slovenija so pravočasno predložile zahtevo, ki navaja količine nacionalnih referenčnih količin, ki jih je treba iz oddaje pretvoriti v neposredno prodajo.
(4)
Zato je primerno, da se določi novo razdelitev med „oddajo“ in „neposredno prodajo“ nacionalnih referenčnih količin za obdobje od 1. aprila 2005 do 31. marca 2006 za Ciper, Madžarsko, Poljsko in Slovenijo.
(5)
Uredbo (ES) št. 832/2006 je zato treba spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Priloga k Uredbi (ES) št. 832/2006 se nadomesti z besedilom iz Priloge k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. oktobra 2006

Labels: 3
17
6